Document ID: 31999R0045

KOMMISSIONENS FORORDNING (EF) Nr. 45/1999 af 11. januar 1999 om ændring af Rådets direktiv 70/524/EØF om tilsætningsstoffer til foderstoffer, hvad angår tilbagekaldelse af tilladelsen for visse coccidiostatika og andre lægemidler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved forordning (EF) nr. 2821/98 (2), særlig artikel 9g, stk. 3, litra a), og
ud fra følgende betragtninger:
De stoffer, der tilhører gruppen af »coccidiostatika og andre lægemidler«, der er opført i bilag I til direktiv 70/524/EØF inden 1. januar 1988, tillades midlertidigt fra 1. april 1998 og overføres til kapitel I i bilag B til nævnte direktiv med henblik på revurdering af disse som tilsætningsstoffer, der er knyttet til den, som er ansvarlig for markedsføringen;
Kommissionen tilbagekalder de nævnte foreløbige tilladelser for de stoffer, der tilhører gruppen af »coccidiostatika og andre lægemidler«, for hvilke der inden 1. oktober 1998 til Kommissionen ikke er indgivet en ny ansøgning vedlagt en monografi og et datablad af den, som er ansvarlig for den dokumentation, der lå til grund for den tidligere tilladelse, eller dennes retssuccessor(er) gennem den indberettende medlemsstat;
der er ikke indgivet sådanne ansøgninger for følgende stoffer, der tilhører gruppen af »coccidiostatika og andre lægemidler«: arprinocid, dinitolmid og ipronidazol; da kravene i direktiv 70/524/EØF ikke er opfyldt, bør tilladelsen for disse stoffer tilbagekaldes og stofferne slettes i kapitel I i bilag B til dette direktiv;
de i denne forordning fastsatte foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE FORORDNING:
Artikel 1
De følgende stoffer i kapitel I i bilag B til direktiv 70/524/EØF, der tilhører gruppen af »coccidiostatika og andre lægemidler«, udgår:
- arprinocid
- dinitolmid
- ipronidazol.
Artikel 2
Denne forordning træder i kraft den 30. september 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. januar 1999.

Labels: 0
17
6